Missatge: Milers de persones mantenen el desafiament a Hong KongRedacció - 30/09/2014 - 11.22h. Manifestants bloquegen un carrer a prop de les seus governamentals. (Foto: Reuters) El pols dels manifestants de Hong Kong a les autoritats xineses continua. Per segona nit consecutiva, els manifestants han ocupat algunes de les principals artèries de la ciutat com a mesura de protesta contra el govern de Pequín per les limitacions que vol imposar a la democràcia en aquest enclavament.El cap del govern de Hong Kong ha exigit aquest dimarts al matí la fi immediata de les manifestacions, però els militants pro democràcia es mantenen ferms a ocupar el cor de la ciutat fins que Pequín accedeixi a fer reformes. Als barris, plens de manifestants, s'ha viscut una nit en calma i en un ambient festiu, i les forces policials no hi han intervingut. El moviment, com han dit els líders de les protestes, només es podria apaivagar amb la dimissió del cap del govern autònom. Amb l'arribada del matí, molts manifestants han començat a abandonar les concentracions, però els carrers es podrien tornar a omplir en funció de com evolucionin els esdeveniments.Després d'haver vist que l'ús desproporcionat de la força -amb el llançament de gas lacrimogen i gas pebre- no només no apagava sinó que revifava les protestes, Pequín intenta ara no tornar a reprimir  les protestes, a l'espera que es vagin diluint. VÍDEO:http://www.324.cat/video/5259312/Continuen-les-protestes-a-Hong-Kong

Resposta: La policia desmantella el centre de Hong Kong després de 75 dies de protestaEls manifestants han anat desallotjant el centre de Hong Kong sense resistència, mentre els policies retiraven les tendes de campanya, barricades i pancartes La policia hongkonguesa ha desmantellat el centre de la ciutat aquest dijous, després que el govern de Hong Kong autoritzés l'aturada de l'efímera primavera xinesa que ha durat 75 dies. Els manifestants han anat desallotjant el centre de Hong Kong sense resistència, mentre els policies retiraven les tendes de campanya, barricades, pancartes i tot allò que havia servit d'ocupació i protesta als indignats.Aquesta seguda, que en un moment d'auge va arribar a congregar més de 100.000 persones al carrer, ha suposat el major desafiament prodemocràtic d'aquests últims 25 anys a la Xina.La majoria dels manifestants han abandonat el centre de protesta abans que acabessin els ultimàtums de les autoritats. No obstant, alguns d'ells, la majoria líders de la protesta i diputats prodemocràtics, han esperat asseguts fins que la policia els ha detingut. Han assegurat que tornaran i seguiran lluitant fins que el govern de Hong Kong cedeixi a la plena democràcia.http://www.ccma.cat/tv3/alacarta/Telenoticies-vespre/Acaba-la-protesta-de-Hong-Kong/video/5393493/